also hüteli isch en tolle tag gsi. :D schuel isch chli mangelhaft gsi. in änglisch het das ross (mrs. ross) mini hübsche 3 textli zerscht ufs höchschte globt (nöd mit computer ohni double space gschribe, alles i eim paragraf, mit blau, läserlich, titel, name...) und denn hanis dörfe mit irged so eim uustusche und korrektur läsä. ja wunderbar. :D für mich het alles gstumme, was de gschribe gha het. :D denn hani mis nomal gschribe und denn händ ihri adlerauge über ihres und mis pult gspäht und händ doch tatsächlich entdeckt, dass ich ei ziile nur halb gfüllt gha han. "what's this? is this a second paragraf? (kei ziit für ä antwort) REWRITE!!" huiii, häts mer grad mis wörtli usm hals gjagt. :D jänu hanis hald zum 3. mal gschribe. denn het sie so en vortrag über sein und seinlassen ghalte und mer dörfi sich nöd mitm erschbeschte zfride geh und blabla und drumm häts jetzt d jill auno korrektur gläsä. sell si doch nöd so blöd cho mit ihrem perfektionismus, das ross! denn franz isch extrem eifach. nechsch wuche hämmer e prüäfig über unrgelmässigi verbe nur im präsens. 25 werdet abgfrögt. wooow, krass, hä?! (wänn han ich s letscht mal so ä eifachi prüäfig gha?) denn esl het mich schier uf de psycho bracht. mir hend so tonband glost und denn müäsä zämäfasse. fassed mal 20min tonband uf einere siite zämä!! am mittag isch wider die närvetante wo (nach antheas und minere meinig) kei kollegine hät cho... nach de schuel isch denn field hockey dra cho. FIELD HOCKEY!!! :D ich hans gmacht! :D s isch scho no luschtig so mitm schlegerli de botcha- (wi schribt mer "botscha"??) artigi ball go hittä. :D vor allem wänn ich immer nur löcher is gras hau. :D richtig gspilt hemmer nöd. aber d trikots becho. (-> FÖTELI!!!) ja und am mänti hämmer (obwohl mer nonie gspilt hend, scho s erschte spiel. wird luschtig. nach em field hockey bini (uf dringenschte rat) mir en "mouth guard" und schiibeischoner und so edli söckli go chaufe. (han di wulligi bariante müäsä neh, will di andere so schrift druf gha hend. *bäk*) ja und denn hani öppis mega luschtigs gmacht. han mer min mouth guard aapasst. :D das isch höchscht interessant. mer mus es 35 sekunde i heisses (!!!) wasser tue, denn 1 sekunde i chalts, denn 30 sekunde is mul und denn nomal chli is chalte wasser. :D jetzt hani min höchschtpersönliche zahschoner. (mer chan mega guet rede mit dem!!!) :D hahahaha